
A Z-generáció infokommunikációs szokásai

A Z generáció az 1996 és 2010 között született fiatalok nemzedéke. Kapcsolattartásaira leginkább az jellemző, hogy sok emberrel csak online tudja tartani a kapcsolatot.
Dolgozatom célja az volt, hogy megismerjem a Z generáció infokommunikációs, eszköz- és közösségi oldalak használati, posztolási, chatelési szokásait, és a kapcsolattartási szokásaikban, mennyire van jelen a különböző platformok használata.
A szakirodalmak alapján, kérdőívemet 67 fő töltötte ki, akik a 12-26 éves korosztályhoz tartoztak. A kitöltők majdnem fele (33 fő), a 16-19 éves korosztályba tartozik, Többsége nő, 1 fő pedig az egyéb kategóriát választotta.
Az első okostelefont a 24-26 évesek kapták meg legkésőbb, fiatalabb generáció pedig sokkal korábbi életévükben, azaz 4-6. osztályban.
A „csevegős” platformok közül mindegyik korcsoport a Messengert használja elsődlegesen. A közösségi médiai népszerűségét tekintve a 12-15 és a 16-19 év közöttiek leginkább TikTok-ot használnak, az idősebb korosztály, inkább Facebook felhasználók.
A közösségi médián eltöltött időt tekintve a 16-19 évesek legtöbben napi 7-9 órát vannak jelen a social médián! Ám ezek a számok komoly internet függőségre utalnak!
A 16-19 évesek aktívak ugyan a közösségi médiában, de nagy többsége 14 fő csak évente néhányszor, a posztolás helye elsődlegesen a TikTok.
Barátokkal, és családdal való kapcsolattartási szokásokat megvizsgálva családjukkal ¾ része, azaz 23 fő személyesen kommunikál, míg barátaikkal több mint ¼-e, aza 22 fő inkább chatelni szokott. A Z generáció azon belül is a 16-19 éves korosztályból sokan vannak, akik barátaikat, illetve párjukat online ismerték meg.
A chetelési szokásokat megvizsgálva a korosztályra jellemző, hogy rövidítéseket és szleng szavakat használnak, de saját megítélésük szerint helyesen írnak (36 fő). A korosztály inkább egyedül tölti szabadidejét zenehallgatással, filmezéssel vagy valamilyen játékkal.

